# Eina del visor FITS

El Sistema de Transport d'Imatge Flexible (FITS) és el format estàndard per a representar imatges i dades en Astronomia.

L'eina del visor FITS del &kstars; està integrada amb l'estructura INDI per a mostrar de manera independent i manipular les imatges FITS capturades. Per a obrir un fitxer FITS, seleccioneu Obre FITS... des del menú Fitxer, o bé premeu &Ctrl;O.

Funcions del visor FITS:

- Suport per als formats de 8, 16, 32, IEEE -32 i IEEE -64 bits.

- Admet imatges FITS en color (cubs en 3D) i imatges FITS amb filtre de mosaic.

- Histograma amb escales lineals, logarítmiques i quadràtiques.

- Controls de brillantor/contrast.

- Desplaçament i ampliació.

- Nivells automàtics.

- Estadístiques.

- Detecció i ressaltat de les estrelles.

- Consulta de capçaleres FITS.

- Desfer/refer.

L'eina del visor FITS Eina del visor FITS

El diagrama superior il·lustra l'àrea de treball i la finestra del visor FITS. L'eina proporciona funcions bàsiques per a mostrar imatges. La profunditat de les dades FITS es preserva durant tot el procés i en les funcions obrir i desar. Encara que aquesta eina sigui estàndard FITS, no contempla totes les funcionalitats possibles de FITS:

- Suport per a una única imatge per fitxer.

- Suport per a només dades en 2D i 3D. Les dades en 1D són descartades.

El següent és una breu descripció de les unitats funcionals d'aquesta eina:

- Histograma: Mostra un canal d'histograma FITS. L'usuari pot canviar l'escala de la imatge definint de manera opcional un límit superior i un altre inferior per a retallar una regió. En aquest cas, l'operació de canvi de l'escala (lineal, logarítmica o quadràtica) es pot aplicar a la regió compresa dintre dels límits superior i inferior.

- Estadístiques: Proveeix estadístiques simples per als valors de píxel mínim i màxim i les seves respectives posicions. La profunditat FITS, dimensió, mitjana i desviació estàndard.

- Capçalera FITS: Mostra informació quant a la capçalera FITS.